Inedit e că în momentul decernării trofeului acesta n-a fost acordat de un oficial al LPF, ci de unul dintre suporterii lui Dinamo.

Diana Frumosu, specialist în comunicare la LPF, trebuia să ofere trofeul lui Robert Pongracz, vicepreședintele Ligii, iar acesta să-l acorde căpitanului lui Dinamo. Totul a fost dat peste cap de un suporter dinamovist, care i-a cerut trofeul Dianei Frumosu, iar aceasta l-a oferit fără nicio problemă.

Fanul "câinilor" e cunoscut printre dinamoviști ca având porecla ”Mutu”. La fiecare meci al favoriților stă în spatele băncii dinamoviste și face pe antrenorul.